ROMÂNIA
JUDEŢUL TIMIŞ
MUNICIPIUL TIMIŞOARA
Comisia de selecţie a membrilor consiliilor de administraţie
ale întreprinderilor publice la care Consiliul Local al Municipiului
Timişoara are calitatea de autoritate publică tutelară
Nr. TMI2024-037747/27.11.2024

RAPORT FINAL
pentru ocuparea postului vacant din cadrul Consiliului de Administraţie 
la PIEȚE S.A. Timișoara

Prin Hotărârea Consiliului Local al Municipiului Timișoara nr. 353/13.08.2024 a fost aprobată declanșarea procedurii de selecție pentru ocuparea unui post vacant în cadrul Consiliului de Administrație al PIEȚE S.A. Timișoara. 
Scrisoarea de așteptări în procesul de recrutare pentru poziția de membru în consiliul de administrație al societății a fost aprobată pentru întregul consiliu de administrație prin Hotărârea Consiliului Local al Municipiului Timișoara nr. 230/2021.
Ținând cont de prevederile Hotărârii Consiliului Local nr. 258/13.07.2021 privind aprobarea Profilului Consiliului de Administrație și Profilului personalizat al membrilor Consiliului de Administrație la PIEȚE S.A. Timișoara, Comisia de selecție constituită prin Hotărârea Consiliului Local al Municipiului Timişoara nr. 468/2024, propune profilul candidatului cu următoarele competenţe, trăsături şi cerinţe:
1. Competenţe specifice sectorului (cunoştinte generale despre domeniul de activitate al societății și despre domeniul utilităților publice);
2. Competențe profesionale de importanță strategică (viziune strategică, competența financiară și de contabilitate,  competența de gestionare a riscului,  capacitatea de atragere și gestionare a investițiilor);
3. Competențe de guvernanță corporativă (guvernanţa  întreprinderilor publice și rolul consiliului, luarea deciziei, monitorizare și control)
4. Competențe sociale și personale (colaborare și cooperare cu alte părți, organizare și planificare);
5. Experiența pe plan local/național și internațional;
6. Trăsături (reputaţie personală și profesională, integritate, independenţa, expunere politică,  abilități de comunicare interpersonală, aliniere cu Scrisoarea de așteptări);
7. Condiții prescriptive şi proscriptive (număr de mandate, experiență de administrare și/sau management, evoluția profitabilității, studii superioare finalizate, înscrieri în cazierul judiciar/fiscal).
Publicitatea ocupării posturilor vacante a fost realizată prin publicarea anunţului de selecţie în presa scrisă (“Bursa” şi „Ziarul Financiar”) și pe pagina de internet a societăţii.
Comisia de selecție a evaluat dosarul de candidatură depus în termen şi a întocmit lista lungă şi lista scurtă a candidaţilor.
În urma analizei listei scurte, Comisia de selecţie a solicitat candidatului admis să depună în scris şi la termenul stabilit declaraţia de intenţie.
În cadrul interviului, candidatul admis în lista scurtă a fost evaluaţ individual pe baza criteriilor aprobate prin HCL. nr. 258/13.07.2021, prin notarea fiecărui criteriu cu note de la 1-5.
În urma verificării referinţelor şi a istoricului profesional al candidatului în raport cu criteriile de evaluare, punctajul obţinut de candidat se prezintă după cum urmează:
	Nr. crt.
	Nume și
prenume
candidat
	Punctaj total
	Descriere profil candidat
	Persoane care intră sub incidenţa art. 28, alin. (4) din OUG nr. 109/2011

	1.       
	STANA Răzvan-Ion 
	106,33
	Specializare în domeniul fundamental științe biologice și biomedicale, ramura de știință medicină veterinară, experiență  în management
	-


*Punctajul maxim posibil este de 120.
Luând în considerare prevederile Legii nr. 31/1990 privind societățile și prevederile OUG nr. 109/2011 privind guvernanța corporativă a întreprinderilor publice (prevederi referitoare la structura obligatorie a consiliului de administrație) Comisia de selecție propune Consiliului Local al Municipiului Timișoara candidați care să asigure o diversitate de competențe pentru atingerea obiectivelor strategice ale operatorului.
În concluzie, este de dorit ca prin nominalizarea efectuată să se asigure diversitatea competențelor de care consiliul are nevoie pentru o funcționare optimă.

